ชื่อโครงการ ปรับพื้นฐานเพื่อยกระดับผลสัมฤทธิ์ O – Net

แผนงาน งานบริหารวิชาการ

ลักษณะโครงการ โครงการใหม่

สอดคล้องกับมาตรฐานคุณภาพ สพฐ. มาตรฐานที่ 4 , 5 และ 6

สอดคล้องกับมาตรฐานคุณภาพ สมศ. มาตรฐานที่ 4

สอดคล้องกับนโยบาย สพป.สตูล ข้อที่ 1 และ 2

ผู้รับผิดชอบโครงการ นางยัสมี พันหวัง

ระยะเวลาดำเนินการ มิถุนายน 2560 – มีนาคม2561

งบประมาณ 9,500 บาท

 ----------------------------------------------------------------------------------------------------------------------------

**1. หลักการและเหตุผล**

พระราชบัญญัติการศึกษา พุทธศักราช 2542 มาตรา 6 ได้กล่าวไว้ว่า การจัดการศึกษาต้อง เป็นไปเพื่อพัฒนาคนไทยให้เป็นมนุษย์ที่สมบูรณ์ ทั้งร่างกาย จิตใจ สติปัญญา ความรู้และความสุข นอกจากนี้ในหมวด 4 มาตรา 23 ข้อ 2 และข้อ 4 การจัดการศึกษาต้องเน้นความสำคัญทั้งความรู้ คุณธรรม กระบวนการเรียนรู้และบูรณาการตามความเหมาะสมของแต่ละระดับการศึกษาในเรื่องความรู้และ ทักษะด้านวิทยาศาสตร์และเทคโนโลยี รวมทั้งความรู้ความเข้าใจและประสบการณ์เรื่องการจัดการ การบำรุงรักษาการใช้ประโยชน์จากทรัพยากรธรรมชาติและสิ่งแวดล้อมอย่างสมดุลยั่งยืน ความรู้ด้านทักษะ คณิตศาสตร์ และด้านภาษา เน้นการใช้ภาษาไทยอย่างถูกต้อง รวมทั้งปลูกฝังคุณธรรม ค่านิยมที่ดีงาม คุณลักษณะอันพึงประสงค์ไว้ในทุกวิชา ซึ่งสอดคล้องกับนโยบายในการจัดการศึกษาของสำนักงานเขตพื้นที่การศึกษาประถมศึกษาสตูล ข้อ 1 เพิ่มผลสัมฤทธิ์ เพื่อยกระดับผลสัมฤทธิ์ทางการเรียนทุกกลุ่มสาระของผลการประเมิน O – Net และ NT เพิ่มจาก ฐานเดิมร้อยละ 5 และ ข้อ 2 พิชิตการอ่าน โรงเรียนส่งเสริมการอ่านกลุ่มภาษาไทยทุกระดับชั้น เน้น ป.1 -ป.3 อ่านออก เขียนได้ เพื่อมุ่งเน้นให้นักเรียนมีผลสัมฤทธิ์ในการทดสอบประเมินคุณภาพการศึกษาระดับชาติ ( NT และ O – Net ) สูงขึ้น

โรงเรียนวัดหน้าเมืองได้จึงทำโครงการปรับพื้นฐานเพื่อยกระดับผลสัมฤทธิ์ สู่ประสิทธิภาพ (O – Net) ตามแผนยกระดับผลสัมฤทธิ์ทางการเรียนของนักเรียนโรงเรียนวัดหน้าเมือง โดยจัดกิจกรรมที่พัฒนาทักษะกระบวนการคิด การแก้ปัญหา สนับสนุนกิจกรรมที่ทำให้เกิดจินตนาการและความคิดรวบยอด ตลอดจนจัดกิจกรรมที่ส่งเสริมให้ผู้เรียนมีการพัฒนาผลสัมฤทธิ์ทางการเรียนรู้ทุกกลุ่มสาระ และมีผลการทดสอบประเมินคุณภาพการศึกษาระดับชาติ (O – Net ) กลุ่มสาระ ภาษาไทย คณิตศาสตร์ วิทยาศาสตร์และภาษาอังกฤษสูงขึ้นอย่างน้อยร้อยละ 5 ของฐานเดิม

**2. วัตถุประสงค์**

2.1 เพื่อยกระดับผลของการทดสอบระดับชาติ(O-NET) ของโรงเรียนให้สูงขึ้น

 ๒.2 เพื่อยกระดับผลสัมฤทธิ์ทางการเรียนของผู้เรียนให้สูงขึ้นทุกกลุ่มสาระการเรียนรู้

2.๓ เพื่อให้ผู้เรียนมีความรู้และทักษะที่จำเป็นตามหลักสูตรและตามมาตรฐานการศึกษา

 2.๔ เพื่อให้ผู้เรียนผ่านการประเมินการอ่าน คิดวิเคราะห์ และเขียน ในระดับสูงขึ้น

**3. เป้าหมาย**

ด้านปริมาณ

1. นักเรียนมีผลสัมฤทธิ์ทางการเรียนสูงขึ้นอย่างน้อยร้อยละ 5 จากฐานเดิม

2. นักเรียนชั้น ป.6 จำนวน 15 คน มีผลคะแนนการทดสอบ O-NET สูงขึ้นร้อยละ5

3. นักเรียนชั้น ป. 6 จำนวน 15 คน มีความรู้และทักษะตามหลักสูตรและตามมาตรฐานการศึกษา

4. ครูมีเอกสารและเครื่องมือที่มีคุณภาพใช้ในการยกระดับผลสัมฤทธิ์อย่างเพียงพอ

ด้านคุณภาพ

1. นักเรียนทุกคนผลมีผลสัมฤทธิ์ทางการเรียนสูงขึ้นทั้ง 8 กลุ่มสาระ

2. นักเรียนชั้น ป.6 ทุกคน ได้รับการพัฒนาทักษะกระบวนการคิด และแก้ปัญหา

3. ผลการทดสอบประเมินคุณภาพการศึกษาระดับชาติ O – Net สูงขึ้น

**4. กิจกรรมและการดำเนินงาน**

|  |  |  |  |
| --- | --- | --- | --- |
| ที่ | กิจกรรมที่สำคัญ | ระยะเวลา | ผู้รับผิดชอบ |
| 1 | ประชุมวางแผนและแต่งตั้งคณะทำงาน | มิ.ย. 60 | คณะครู  |
| 2 | วิเคราะห์นักเรียนเป็นรายบุคคล  | มิ.ย. 60 | ครูประจำชั้น |
| 34 | กิจกรรมปรับพื้นฐานการเรียนรู้ของนักเรียน- กิจกรรมจัดค่ายปรับพื้นฐาน 3 วิชา 3 วันกิจกรรมการอ่านออกเขียนได้ คิดเลขเป็น**วิชาภาษาไทย**- กิจกรรมโครงงานภาษาไทย- กิจกรรมส่งเสริมการอ่าน(อ่านวันละนิดจิตแจ่มใส, ภาษาวันละคำ, กิจกรรมบันไดสู่ดาว , ส่งเสริมการอ่านทำนองเสนาะ)- กิจกรรมสอนซ่อมเสริม- กิจกรรมอ่านเขียนเรียนรู้ที่บ้านวิชาภาษาอังกฤษ- กิจกรรมภาษาอังกฤษวันละคำ- กิจกรรมส่งเสริมทักษะการใช้ภาษาอังกฤษวิชาคณิตศาสตร์-กิจกรรมกิจกรรมพัฒนาการท่องสูตรคูณ- กิจกรรมคณิตคิดสร้างสรรค์- กิจกรรมคณิตคิดเร็ว | มิ.ย. 60มิ.ย. 60-มี.ค. 61 | คณะครู ครูประจำชั้น |

|  |  |  |  |
| --- | --- | --- | --- |
| ที่ | กิจกรรมที่สำคัญ | ระยะเวลา | ผู้รับผิดชอบ |
| 5 | ติวเข้มเตรียมความพร้อมนักเรียนก่อนการทดสอบระดับชาติ ( O – Net )  | ก.ค. 60 -ม.ค. 61 | คณะครู |
| 6 | นิเทศ ติดตาม ประเมินผล | มิ.ย.60 – มี.ค. 61 | ผู้บริหาร / คณะกรรมการฯ |
| 7 | สรุปโครงการ / จัดทำรายงานผล | 25 มี.ค. 60 | ผู้รับผิดชอบโครงการ |
|  |  |  |  |

**5. งบประมาณจำนวน 9,500 บาท**

|  |  |  |
| --- | --- | --- |
| ที่ | กิจกรรม/รายละเอียดการใช้งบประมาณ | งบประมาณจำแนกตามรายจ่าย |
| รวม | ค่าตอบแทน | ค่าใช้สอย | วัสดุ |
| 1 | จัดทำเอกสารและเครื่องมือฯ | 6,800 | - | - | 6,800 |
| 2 | ค่าอาหารว่างและเครื่องดื่ม (นักเรียนจำนวน 15 คน จำนวน 6 มื้อๆละ 30 บาท) | 2,700 | - | 2,700 | - |
|  | รวม | 9,5000 | - | 2,700 | 6,800 |

**6. การวัดและประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือ** |
| **ผลผลิต**1. ร้อยละ 95 ของนักเรียนมีผลสัมฤทธิ์ทางการเรียนทั้ง 8 กลุ่มสาระสูงขึ้นอย่างน้อยร้อยละ 52. ร้อยละ 100 ของนักเรียนชั้น ป.6 ได้ร่วมกิจกรรมค่ายปรับพื้นฐาน3 วิชาหลัก3. ร้อยละ 100 ได้รับการติวเข้มฯ **ผลลัพธ์**- โรงเรียนมีผลคะแนน o-net สูงขึ้นอย่างน้อยร้อยละ 5 จากฐานเดิม | ทดสอบสังเกต,สอบถามสังเกต,สอบถามทดสอบ | แบบทดสอบแบบสังเกต,แบบสอบถามแบบสังเกต,แบบสอบถามแบบทดสอบ |

**7. ผลที่คาดว่าจะได้รับ**

๑. นักเรียนมีความรู้และทักษะที่จำเป็นตามหลักสูตร

**2.** ผลของการสอบ O-NET ของโรงเรียนให้สูงขึ้น

3. นักเรียนเป็นคนเก่ง คนดี มีคุณภาพสามารถอยู่ร่วมในสังคมได้อย่างมีความสุข

 ผู้เสนอโครงการ ผู้อนุมัติโครงการ

 ยัสมี พันหวัง จุรีรัตน์ แคยิหวา

 (นางยัสมี พันหวัง ) (นางจุรีรัตน์ แคยิหวา)

 ผู้รับผิดชอบโครงการ ผู้อำนวยการโรงเรียนวัดหน้าเมือง